《寅卿赵柱野督牧江南中秋有怀》
明代·黄廷用

八月潮应大，江平月正明。知君不能寐，何处独含情。

击楫波千顷，倚楼笛一声。永阳山上盻，天气逼人清。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。